SCGP รายได้ขายเพิ่ม หนุน Q3 กวาดกำไร 1.84 พันลบ.
SCGP ไตรมาส 3/65 กวาดกำไร 1.84 พันลบ. ขยับขึ้น 3% จากปีก่อนกำไร 1.78 พันลบ. รับรายได้ขายเพิ่มขึ้น หลังปรับราคาขาย-บุ๊กควบรวมกิจการ Peute-Jordan ขณะที่งวด 9 เดือนกำไร 5.35 พันลบ. ลดลง 13% จากปีก่อนกำไร 6.18 พันลบ.
SCGP รายได้ขายเพิ่ม หนุนไตรมาส 3/65 กวาดกำไร 1.84 พันลบ. ขยับขึ้น 3% ขณะที่งวด 9 เดือนกำไร 5.35 พันลบ. ลดลง 13%
25 ต.ค. 2565

บริษัท เอสซีจี แพคเกจจิ้ง จำกัด (มหาชน) หรือ SCGP รายงานผลการดำเนินงานงวดไตรมาส 3/65 และงวด 9 เดือนปี 65 สิ้นสุดวันที่ 30 ก.ย.65 ดังนี้

โดยบริษัทฯ มีรายได้จากการขายเท่ากับ 37,943 ล้านบาท เพิ่มขึ้นร้อยละ 19 เมื่อเทียบกับช่วงเดียวกันของปีก่อน โดยมีปัจจัยหลักมาจากการปรับราคาสินค้าให้สะท้อนต้นทุนที่เพิ่มขึ้น การเติบโตของธุรกิจเยื่อและกระดาษ (Fibrous Business) ซึ่งมีส่วนสำคัญจากการเพิ่มขึ้นของราคาเยื่อกระดาษ และความต้องการบรรจุภัณฑ์อาหารที่เพิ่มขึ้นอย่างต่อเนื่อง รวมไปถึงการขยายธุรกิจจากการควบรวมกิจการ Peute Recycling B.V. (Peute) ประเทศเนเธอร์แลนด์ และ Jordan Trading Inc. (Jordan) ประเทศสหรัฐอเมริกา โดยได้มีการรวมงบการเงินของทั้งสองกิจการในงบการเงินรวมของ SCGP ตั้งแต่เดือนกรกฎาคม และเดือนกันยายน 2565 ตามลำดับ ในส่วนของ EBITDA เท่ากับ 5,483 ล้านบาท เพิ่มขึ้นร้อยละ 12 เมื่อเทียบกับช่วงเดียวกันของปีก่อน โดยมี EBITDA margin ที่ร้อยละ 14